Зарҳал

Зарҳал, зароб, оби тило — навъи ранг.

 Тавсиф 
Хокаи тилоранги зарҳалро бо роҳи соидани зарварақ дар зарфи махсус ҳосил мекунанд. Хокаи ҳосилшударо бо асал ва шилм омехта, сипас ба ин хамираи ғализ об рехта, 1-2 соат нигоҳ медоранд. Пеш аз истифода низ ба зарҳал як-ду қатра об мечаконанд. Зарҳал аз қадим дар байни хаттотон, мусаввирон ва наққошон маъмул буд. Зарҳалро, асосан, барои ороиши ҷилд ва саҳифаи дастнависҳо истифода мебурданд. Девору шифти баъзе ёдгориҳои меъмории Тоҷикистону Ӯзбекистон (асрҳои 14-15, ибтидои асри 20) зарҳалкорӣ шудаанд. Намунаҳои беҳтарини кундалкорӣ, ки дар он зарҳал мақоми асосӣ дорад, дар ёдгориҳои меъмории Ишратхона ва Мадрасаи Тилокорӣ фаровон истифода шудааст. Дар санъати ороиши амалии замони мо зарҳалро наққошон Аюб ва Юсуф Рауфовҳо, Ғ. Мансуров, М. Солиев, М. Олимов дар намояҳои назаррабояшон ба кор бурдаанд. 

 Эзоҳ 

 Адабиёт 


Гурӯҳ:Рангҳо